เรื่องร้องเรียน: บ้านเลขที่629/28 และ629/26 ประกอบกิจการมี2ราย เชื่อมและเจียรไนเหล็ก เสียงดังมากๆ ถึงมากที่สุด โดยเฉพาะ บ้านเลขที่629/28 ซอยสุขสวัสดิ์26  เจียรไนเหล็กตั้งแต่8.00-17.00น. ทุกวันจันทร์-เสาร์   เป็นแบบนี้มาหลายเดือนแล้ว ก่อความรำคาญให้ชุมชนเดือดร้อนเป็นจำนวนมากหลายหลังคาเรือน มีข้อมูลไม่เป็นทางการว่าเสียงเจียรไนนี้น่าจะมีเสียงดังราวๆ กว่า70 เดซิเบลA    โปรดส่งเจ้าหน้าที่มาตรวจสอบด่วนที่สุด!!!
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายสิ่งแวดล้อมและสุขาภิบาล ได้ตรวจสอบติดตามผลกรณีดังกล่าว พบว่า สถานประกอบการมีมาตรการป้องกันเสียงดังโดยประกอบการภายในอาคาร ลดกระบวนการทำงานที่ก่อให้เกิดเสียงดังและระมัดระวังในการปฏิบัติงาน  สอนถามประชาชนที่อาศัยอยู่บริเวณใกล้เคียงให้ข้อมูลว่า สถานประกอบการการดังกล่าวมีมาตรการป้องกันโดยปฏิบัติงานในช่วงเวลาไม่เกิน 17.00 น.  จึงไม่ได้รับความเดือดร้อนเรื่องเสียงดังรบกวน
ความเห็นของผู้แจ้ง: มีคนไข้ ตกบันไดมาหาหมอด้วยอาการแขนผิดรูปพร้อมกับความเจ็บปวดมาก บอกกับหมอว่า สงสัยแขนฉันหัก หมอก็เลยเอ็กซ์เรย์ แล้วพบว่า คนไข้แขนหักจริง  หมอก็เลยรีบทำการรักษา โดยการให้ยาพารากินและยาทาแก้อักเสบฟกช้ำกับคนไข้ แล้วให้คนไข้กลับบ้านได้ ซึ่งคนไข้ก็ลดอาการเจ็บปวดต่อพิษแขนหักลงได้บ้าง            -ปิดเคส-   @ขอบคุณเจ้าหน้าที่ทุกท่าน ทุกฝ่าย  🙏
พื้นที่: แขวงบางปะกอก เขตราษฎร์บูรณะ กรุงเทพมหานคร